एक लड़की 20 फीट दूर जा गिरी, ड्राइवर फरार हो गया
Karnataka Raichur Jaguar Car Accident Video Update कर्नाटक के रायचुर में एक जगुआर कार ने पैदल जा रहीं स्टूडेंट्स को टक्कर मार दी। टक्कर में एक लड़की उछलकर कई फीट दूर जाकर गिरी। वहीं दूसरी लड़की सड़क किनारे गिर गई।
कर्नाटक के रायचूर में हादसे का एक हैरान करने वाला वीडियो सामने आया है। यहां एक तेज रफ्तार जगुआर कार ने चार लोगों को टक्कर मार दी। इनमें 3 लड़कियां और एक बाइक सवार युवक शामिल है।
पुलिस के मुताबिक, टक्कर से एक लड़की उछलकर 20 फीट दूर जाकर गिरी। वहीं, दूसरी लड़की सड़क किनारे गिर गई। राहत की बात यह रही कि सभी को मामूली चोटें आई हैं।
हादसा 18 जुलाई को हुआ था, लेकिन इसका फुटेज अब सामने आया है। पास की दुकान में लगे CCTV में यह रिकॉर्ड हो गया था।
बाइक सवार के अचानक यू-टर्न लेने से हादसा हुआ 
मीडिया रिपोर्ट्स के मुताबिक, रायचूर में श्रीराम मंदिर के पास एक बाइक सवार ने अचानक यू-टर्न लिया। पीछे से तेज रफ्तार में आ रही जगुआर कार पहले बाइक से टकराई, फिर सड़क किनारे पैदल जा रही 3 लड़कियों को टक्कर मार दी।
एक्सीडेंट के बाद कार ड्राइवर घायलों की मदद करने की बजाय मौके से फरार हो गया। हादसे में दो स्टूडेंट्स और बाइक ड्राइवर को चोटें आईं।
कार ड्राइवर और बाइक राइडर के लाइसेंस सस्पेंड होंगे
कार और बाइक को जब्त कर लिया गया है। कर्नाटक के ट्रैफिक एंड रोड सेफ्टी के एडिशनल डायरेक्टर जनरल आलोक कुमार ने बताया कि कार ड्राइवर और बाइक राइडर के खिलाफ कानूनी कार्रवाई की जा रही है। दोनों का ड्राइविंग लाइसेंस भी सस्पेंड किया जाएगा।
इस पोल में भाग लेकर अपनी राय जरूर दें... 
हिट एंड रन से जुड़ी ये खबरें भी पढ़ें...
दिल्ली में टक्कर के बाद कार की छत पर गिरा बाइकर: ड्राइवर ने 3 किमी गाड़ी दौड़ाई, बाइक सवार की मौत
दिल्ली में मई में कनॉट प्लेस के पास एक कार ने बाइक सवार दो लोगों को टक्कर मार दी। इनमें से बाइक चालक कार की छत पर जा गिरा, लेकिन कार के ड्राइवर ने 3 किमी तक गाड़ी नहीं रोकी। ड्राइवर उसे दिल्ली गेट के पास फेंक कर भाग निकला। इस हादसे में 30 साल के दीपांशु वर्मा की मौत हो गई। पूरी खबर पढ़ें...
कोटा में हिट एंड रन का VIDEO: तेज रफ्तार डंपर ने स्कूटी को टक्कर मारी
राजस्थान के कोटा शहर में 19 मई को हिट एंड रन का एक मामला सामने आया था। इसमें एक तेज रफ्तार डंपर, स्कूटी को पीछे से टक्कर मारकर मौके से फरार हो गया। हादसे में स्कूटी चालक के सिर पर गम्भीर चोट आई और पीछे बैठे युवक को हल्की चोट लगी। पूरी खबर पढ़ें...